คริส ไลท์เฟลโลว์ - วิกิพีเดีย

# คริส ไลท์เฟลโลว์

### จากวิกิพีเดีย สารานุกรมเสรี

คริสจากเกมซุยโคเด็นภาค III

คริส ไลท์เฟลโลว์ (อังกฤษ: Chris Lightfellow) เป็นตัวละครจากเกมเก็นโซซุยโคเด็น ปรากฏตัวออกมาในภาค III, โดยการอ้างอิงตามนิยายคริสจะเป็นผู้ถือครองรูนแห่งน้ำที่แท้จริงคนใหม่

## [แก้] ข้อมูลส่วนตัว

ชื่อ: คริส ไลท์เฟลโลว์
ดวงดาวประจำตัว: เท็นบิ (Tenbi)
บ้านเกิด: วิเนย์ เดล เซ็กเซย์ (Vinay del Zexay)
อายุ: 22 ปี
เผ่าพันธุ์: มนุษย์
รูนที่ถือครอง: รูนแห่งไฟที่แท้จริง, รูนแห่งน้ำที่แท้จริง (โดยการอ้างอิงตามนิยายคริสจะถือครองรูนแห่งน้ำที่แท้จริง)
ครอบครัว: ไวแอทท์ ไลท์เฟลโลว์ (บิดา), แอนนา ไลท์เฟลโลว์ (มารดา)
สถานะ: หัวหน้าอัศวินแห่งเซ็กเซย์ (Captain of Zexen Knights)
สถานที่อยู่ปัจจุบัน: วิเนย์ เดล เซ็กเซย์
สงครามที่เข้าร่วม: สงครามทูตแห่งเพลิงครั้งที่สอง

## [แก้] ประวัติ

คริสเป็นลูกสาวของไวแอทท์และแอนนา แต่พ่อของเธอนั้นกลับทิ้งเธอไปตั้งแต่ยังเล็ก โดยคริสเข้าใจว่าพ่อของเธอเข้าทำสงครามและเสียชีวิตลง หลังจากนั้นพ่อของลูอิสจึงได้เข้าอุปการะเธอ ต่อมาคริสได้กลายเป็นหัวหน้าอัศวินแห่งเซ็กเซย์ แต่เธอเองก็มิได้เต็มใจกับการเป็นหัวหน้าที่ต้องทำตามคำสั่งจากสภาที่เธอไม่เห็นชอบด้วยนัก ภายหลังจากเกิดเหตุการณ์ที่คริสได้บังเอิญสังหารลูลู่ที่หมู่บ้านคารายา คริสรู้สึกผิดเป็นอย่างมากและไม่สามารถที่จะยอมรับตัวเองว่าเป็น "อัศวิน" ได้อีกต่อไป ประกอบกับการที่เธอได้ทำการดวลแบบตัวต่อตัวกับจิมบา (ขณะนั้นเธอยังไม่ทราบว่าจิมบาเป็นพ่อของตัวเอง) จิมบาได้พูดจาดูถูกพ่อของคริสทำให้คริสโกรธเป็นอย่างมาก ภายหลังจากเอาชนะได้จิมบาได้เข้ามาบอกกับคริสว่า หากต้องการพบกับพ่อเธอจะต้องตามหาจ้าวแห่งเพลิง เธอจึงได้เดินทางออกจากปราสาทไปยังหมู่บ้านต่างๆ ภายในกราสแลนด์ โดยมีผู้ร่วมเดินทางคือ แนช เฟรด และริโค ระหว่างการเดินทางคริสได้มีโอกาสเรียนรู้วัฒนธรรมของหมู่บ้านต่างๆ และพบผู้คนมากมาย เหตุการณ์สำคัญคือการที่เธอได้เดินทางไปยังหมู่บ้านอัลมา ไคนัน เธอได้พบกับยุน คนทรงประจำหมู่บ้าน ยุนได้ยอมเสียสละชีวิตตนเองเพื่อเปิดผนึกให้กับรูนแห่งน้ำที่แท้จริง ถึงแม้ว่าคริสต้องการที่จะหยุดพิธีกรรมนี้แต่ก็ไม่สามารถกระทำได้ ที่โบราณสถานแห่งซินดาร์คริสได้พบกับจิมบาอีกครั้งและได้รับรู้ความจริงว่าจิมบาคือพ่อของเธอ คริสจะได้สืบทอดรูนแห่งน้ำที่แท้จริงต่อจากจิมบา และกลายเป็นผู้ช่วยคนสำคัญของฮิวโกภายในกองทัพไฟบริงเกอร์ (อ้างอิงตามนิยาย)

ภายหลังสงครามสิ้นสุดลง คริสไ้ด้กลับไปเป็นหัวหน้าอัศวินแห่งเซ็กเซย์เช่นเดิม

## [แก้] วิธีการนำเป็นพวก

ซุยโคเด็นภาค III
  ได้เป็นพวกตั้งแต่ต้น

ดึงข้อมูลจาก "http://th.wikipedia.org../../../%E0%B8%84/%E0%B8%A3/%E0%B8%B4/%E0%B8%84%E0%B8%A3%E0%B8%B4%E0%B8%AA_%E0%B9%84%E0%B8%A5%E0%B8%97%E0%B9%8C%E0%B9%80%E0%B8%9F%E0%B8%A5%E0%B9%82%E0%B8%A5%E0%B8%A7%E0%B9%8C.html".

หมวดหมู่: เก็นโซซุยโคเด็น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English